

VLADA REPUBLIKE HRVATSKE

Zagreb, 10. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo rada i mirovinskoga sustava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Odluka o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkog odbora Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj \_\_\_\_\_\_\_\_ 2019. godine donijela

**ODLUKU**

 **o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkog odbora Vlade Republike Hrvatske**

I.

Pokreće se postupak pregovora o sklapanju dodatka Kolektivnom ugovoru za državne službenike i namještenike (»Narodne novine«, br. 112/17, 12/18 i 2/19).

II.

U pregovarački odbor Vlade Republike Hrvatske za pregovore o sklapanju dodatka Kolektivnom ugovoru za državne službenike i namještenike iz točke I. ove Odluke imenuju se:

– mr. sc. Marko Pavić, ministar rada i mirovinskoga sustava, predsjednik
– Damir Krstičević, potpredsjednik Vlade Republike Hrvatske i ministar obrane, član
– dr. sc. Zdravko Marić, ministar financija, član
– Lovro Kuščević, ministar uprave, član
– dr. sc. Davor Božinović, ministar unutarnjih poslova, član
– Dražen Bošnjaković, ministar pravosuđa, član.

III.

Za zamjenike članova pregovaračkoga odbora iz točke II. ove Odluke imenuju se:

– Josipa Rimac, državna tajnica u Ministarstvu uprave

– Stipe Župan, pomoćnik ministra financija
– Ante Delipetar, pomoćnik ministra unutarnjih poslova
– Petar Barać, glavni tajnik Ministarstva obrane

– Danijela Petričević Golojuh, glavna tajnica Ministarstva pravosuđa.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa:

Urbroj:

Zagreb, \_\_\_\_\_\_\_\_\_\_\_\_

PREDSJEDNIK

 mr. sc. Andrej Plenković

**OBRAZLOŽENJE**

 Vlada Republike Hrvatske i reprezentativni sindikati državnih službi sklopili su 9. studenoga 2017. godine Kolektivni ugovor za državne službenike i namještenike („Narodne novine“, br. 112/17, 12/18 i 2/19, u nastavku: Kolektivni ugovor).

Sindikat policije Hrvatske, Nezavisni sindikat djelatnika ministarstva unutarnjih poslova i Sindikat državnih i lokalnih službenika i namještenika dostavili su Vladi Republike Hrvatske, dopisom od 27. ožujka 2019. godine, zahtjev za pokretanje postupka pregovora o visini regresa, dara za djecu i godišnje nagrade za božićne blagdane.

 U članku 44. stavak 2. Kolektivnoga ugovora stranke su ugovorile da će o visini regresa za svaku slijedeću kalendarsku godinu pregovarati prije donošenja smjernica ekonomske i fiskalne politike za naredno razdoblje te će isto ugovoriti dodatkom Kolektivnom ugovoru.

U članku 57. stavak 2. Kolektivnoga ugovora stranke su ugovorile da će o visini dara za djecu za svaku slijedeću kalendarsku godinu pregovarati prije donošenja smjernica ekonomske i fiskalne politike za naredno razdoblje te će isto ugovoriti dodatkom Kolektivnom ugovoru.

U članku 58. stavak 2. Kolektivnoga ugovora stranke su ugovorile da će o visini godišnje nagrade za božićne blagdane za svaku slijedeću kalendarsku godinu pregovarati prije donošenja smjernica ekonomske i fiskalne politike za naredno razdoblje te će isto ugovoriti dodatkom Kolektivnom ugovoru.

Slijedom navedenoga, neophodno je pokrenuti postupak pregovora o sklapanju dodatka Kolektivnom ugovoru pa se, u tom cilju, predlaže imenovanje pregovaračkoga odbora Vlade Republike Hrvatske.